Østerbro+butiksgruppemøde+30.+oktober+2013

Butiksgruppemøde 30.oktober 2013
Til stede: Ditte, Iniz, Estrid, Kirsten, Sune, Niels-Simon, Inger Referent: Inger

1. Nyt fra grupperne
Butiksgruppen: Listen over butiksgruppemedlemmer blev revideret. På listen har stået adskillige medlemmer, som ikke længere er aktive. Det blev besluttet, at al kommunikation mellem Butiksgruppens medlemmer fremover foregår via Sambaen. Vagtoptimeringsgruppen: Man har ryddet op i medlemslisterne, således at alle de inaktive er siet fra. Det giver ca. 150 aktive medlemmer i Østerbro-afdelingen. Vi har i dag 6 teams plus Vanløse-teamet. Folk, der er engageret i andre aktiviteter og grupper skal skrive sig på sort team(står i bunden af vagtplanen). Ellers bliver de registreret som passive og kan ikke købe grøntsager, før de igen melder sig til i butikken om onsdagen. Kommunikationsgruppen: Stort set alle medlemmer har meldt sig ud hen over sommeren. Til gengæld er der kommet flere nye, som forhåbentlig kan genoptage den vigtige opgave at reorganisere wikien. Økonomigruppen: Gruppen er blevet opfordret til at gå ind i den centrale økonomikrisegruppe, men har sagt nej, da medlemmerne er bange for, at de brænder ud og ikke længere kan styre økonomien i Østerbroafdelingen. Annelise Eskesen, der var medlemsansvarlig, er gået på barsel. Sune overtager midlertidigt. Centrale grupper: Niels-Simon er eneste medlem fra Østerbro i Kollektivgruppen. Der mangler et "føl", som er parat til at overtage pladsen, når Niels-Simon går ud af Kollektivgruppen. Der mangler stadig folk til Vanløse-vagten. Man har brug for et team på 8 personer, men der er kun 2 1/2.

Nyt fra butikslivet
Der har været problemer med udeblevne frugtposer. Sune undersøger, hvordan bestillerne kan kompenseres. Nogle har fået pengene tilbage.

Kommende møder
27. november og 18.december. Inger booker lokaler. Der bliver julehygge 18.december, hvor deltagerne hver kommer med en ret. Fødevarefællesskabet starter op igen efter jul 8. januar.